**Répcelak Város Önkormányzata Képviselő-testületének**

**PÁLYÁZATI KIÍRÁSA**

**a 2024. évi költségvetésében biztosított összeg terhére egyesületek pályázati önrészének, valamint programjainak és kis értékű tárgyi eszközbeszerzéseinek támogatására**

**A pályázat célja:**

Az egyesületek ösztönzése az állami és más pályázati lehetőségek minél szélesebb körű kihasználására, valamint programjaik és kis értékű tárgyi eszközbeszerzéseik támogatása. Répcelak város Önkormányzata továbbra is fontos feladatának tekinti a helyi feladatok végrehajtásában résztvevő egyesületek támogatását.

**Támogatottak köre, a pályázat benyújtására jogosultak:**

Magyarországon bírósági nyilvántartásba vett répcelaki székhelyű egyesületek az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. Törvény 2. § 6. pont b) alpontja szerint.

**Pályázni lehet:**

1. Az egyesületek az állami és más pályázati lehetőségek kihasználására saját erő biztosítására kérhetik a támogatást.

Csak olyan pályázatra adható támogatás, ahol a saját erő igény az 50 %-ot nem haladja meg.

Az egyesületi pályázati önrész iránti kérelmeket lehetőleg a beadni kívánt pályázat benyújtása előtt kell a Humánpolitikai Bizottság elé terjeszteni annak érdekében, hogy a pályázó a megítélt támogatás összegéről döntéssel rendelkezzen. Nyertes pályázat nem támogatható.

Egy pályázó egy naptári éven belül önerő biztosítására csak egy pályázatot nyújthat be!

1. Az egyesületek támogatása a tevékenységi körükhöz kapcsolódó tárgyévi programjaik megszervezésére és megvalósítására, valamint kis értékű tárgyi eszközbeszerzéseikre.

Támogatás kérhető a pályázatot benyújtó által tevékenységi köréhez kapcsolódó, tárgyévben megszervezésre kerülő program, rendezvény megszervezéséhez és megvalósításához. Az elbírálásnál előnyt élveznek azok a programok és rendezvények, amelyek helyben kerülnek megtartásra és a város lakossága számára nyitottak, valamint Répcelak város kulturális életét tovább gazdagítják. Az elbírálásnál előnyt élveznek azok a pályázatok is, amelyek tevékenységüket hosszú távú célok mentén képzelik el és ehhez rendelik hozzá az aktuális évi programtervüket.

Kis értékű tárgyi eszközbeszerzésnek minősül a 200.000.-Ft egyedi értéket nem meghaladó bekerülési értékű tárgyi eszköz (Áhsz. 1. § (1) bekezdés 4. pont). Támogatás kérhető a működéshez és a tevékenységhez szükséges kis értékű tárgyi eszköz beszerzésére, szükséges technikai eszközökre és anyagok költségeire.

A támogatás megítéléséhez saját forrás nem szükséges.

Egy pályázó egy naptári éven belül programra és kis értékű tárgyi eszközbeszerzésre csak egy pályázatot nyújthat be!

Az a) és b) pályázati célra külön-külön pályázat benyújtása szükséges.

**Kizáró feltételek**

Nem részesülhet támogatásban:

* aki a bizottsághoz benyújtott támogatás iránti kérelmében, megtévesztő vagy valótlan adatot szolgáltatott
* amelyet nem a támogatásra jogosult nyújtott be
* amely nem felel meg a pályázati kiírásban szereplőt támogatási célnak
* amely nem felel meg a felhívásban közzétett követelményeknek
* akinek lejárt esedékességű és meg nem fizetett köztartozása van
* aki a korábbi szerződésben foglalt feltételeket megszegte
* aki a korábban kapott támogatást a vonatkozó támogatási szerződésben megjelölt céltól részben vagy egészben eltérően használta fel
* aki a korábban kapott támogatással nem számolt el az Önkormányzat felé.

**Nem köthető támogatási szerződés azzal, aki:**

a) a Támogató által meghatározott mértékű saját forrás nem áll rendelkezésére, továbbá azt nem igazolja vagy arról nem az Ávr. 75. § (2) bekezdés c) pontja, 75. § (4) bekezdés c) pontja és jelen pályázat előírása szerint nyilatkozik,

b) a támogatási döntés tartalmát érdemben befolyásoló valótlan, hamis vagy megtévesztő adatot szolgáltatott vagy ilyen nyilatkozatot tett,

c) jogerős végzéssel elrendelt felszámolási, csőd-, végelszámolási vagy egyéb - a megszüntetésére irányuló, jogszabályban meghatározott - eljárás alatt áll,

d) a [Közpénztv. 6. §](http://www.opten.hu/loadpage.php?dest=OISZ&twhich=95269" \l "sid29952)-a és az Ávr. 81. §-a alapján nem részesíthető költségvetési támogatásban,

e) jogszabályban vagy e pályázati felhívásban a támogatási szerződés megkötésének feltételeként meghatározott nyilatkozatokat nem teszi meg, dokumentumokat nem nyújtja be, vagy a megtett nyilatkozatát visszavonja,

f) nem felel meg az Áht. 48/B. §-ában és az 50. §-ában meghatározott követelményeknek.

**Pályázati díj**

A pályázónak pályázati díjat nem kell fizetni.

**A pályázat tartalmazza:**

a) a pályázó azonosító adatait, így különösen cégnevét (nevét), székhelyét (címét),

b) a pályázó adóazonosító számát,

c) a pályázó képviselőjének és kapcsolattartójának nevét,

d) a pályázó elérhetőségének megjelölését,

e) a pályázat rövid leírását: a költségvetési támogatásból megvalósítani tervezett tevékenységek ismertetését, valamint az ezekhez kapcsolódó részletes költségtervet,

f) az igényelt költségvetési támogatás általános forgalmi adót is tartalmazó összegét és a levonható, visszaigényelhető általános forgalmi adó összegét,

g) a megvalósítás és a finanszírozás tervezett időbeni ütemezését,

h) a rendelkezésre álló saját és egyéb forrás összegét, ezen belül

 ha) az államháztartás központi alrendszeréből igényelt, kapott egyéb költségvetési támogatásból, valamint külföldi forrásokból származó összeget, és

 hb) az államháztartáson belüli szervezettől, a kormányzati szektorba sorolt egyéb szervezettől, ezen szervezetek tulajdonosi joggyakorlása alá tartozó gazdálkodó szervezettől vagy alapítói joggyakorlása alá tartozó alapítványtól, közalapítványtól igényelt és kapott egyéb támogatás összegét,

i) a pályázat végrehajtásáért és az elszámolásért felelős személy(ek) nevét, levelezési címét, telefonszámát.

**A támogatás formája és mértéke**

Vissza nem térítendő támogatás.

**A támogatás folyósítása**

Alapvetően egy összegben, utólagos elszámolás mellett – lehetőleg, de nem kizárólag - előfinanszírozással a pályázó fizetési számlájára történik. Indokolt esetben a támogatás több részletben is folyósítható. Támogatási előleg megítélésére nincs lehetőség.

**A pályázatok benyújtási határideje: folyamatos, de legkésőbb 2024. november 30. (beérkezés napja)**

**Támogatás mértéke:**

1. Az önkormányzat 2024. évi költségvetésében rendelkezésre álló forrás Egyesületi Program Alap néven az a) és b) pályázati cél tekintetében együttesen: 1.500.000.-Ft.
2. A rendelkezésre álló költségvetési kiadási előirányzat kimerülése vagy annak veszélye esetén a pályázatok benyújtására vonatkozó további lehetőséget a Támogató kizárhatja. A Támogató a kizárásról a pályázati kiírás közzétételének módjával azonos módon közleményt tesz közzé. A kizárás nem érinti a kizárásra vonatkozó közlemény közzétételét megelőzően benyújtott pályázatokat.
3. Egy naptári éven belül ugyanazon egyesület maximum 300.000.-Ft összegű támogatásban részesülhet együttesen az a) és b) pályázati cél esetében.
4. Amennyiben a pályázó éven belül a b) pályázati cél tekintetében csak kis értékű tárgyi eszközbeszerzésre nyújtja be pályázatát, úgy legfeljebb - a maximálisan adható 300.000.-Ft-ból - 150.000.-Ft ítélhető meg támogatásként, vagy a pályázó részére a keretösszegből még rendelkezésre álló összeg ítélhető meg támogatásként.
5. Amennyiben a pályázó éven belül a b) pályázati cél tekintetében csak programra nyújtja be pályázatát, úgy a maximálisan adható az 300.000.-Ft, vagy a pályázó részére a keretösszegből még rendelkezésre álló összeg ítélhető meg támogatásként.
6. Amennyiben a pályázó éven belül csak a b) pályázati cél tekintetében nyújt be pályázatot, de egyúttal programra és kis értékű tárgyi eszközbeszerzésre is, a d) pontban leírt arány érvényesítendő (max. 150.000.-Ft programra – max. 150.000.-Ft kis értékű tárgyi eszközbeszerzésre).
7. A pályázat csökkentett pályázati összeggel támogatható, ha a pályázat költségei között olyan költségtétel szerepel, amely nem elszámolható, vagy nem szükséges a projekt céljának teljesítéséhez, vagy a pályázatban megjelölt igényelt támogatási összeg aránytalanul magas.

A támogatási összeg meghatározásánál figyelembe kell venni a Képviselő-testület 27/2024.(II.29.) számú határozatában foglaltakat, mely szerint az átruházott hatáskörben hozott támogatási döntés esetén – az önkormányzat 2024. évi költségvetéséről szóló 2/2024.(III.1.) önkormányzati rendelet 3.§ (2)-(3) és (6) bekezdései kapcsán - egy naptári éven belül ugyanazon civil szervezetnek adott támogatási összeg nem haladhatja meg a 400.000 Ft-ot (keretösszeg).

**A pályázat benyújtásához csatolni szükséges:**

* Nyilatkozat a Közpénztv. és az Áht. szerinti összeférhetetlenség, illetve érintettség fennállásáról vagy hiányáról (1. számú melléklet szerint), vagy
* Közzétételi kérelem Közpénztv. 8.§ (1) bekezdés szerinti érintettségről (2. számú melléklet szerint),
* Nyilatkozat a saját forrás (önrész) összegének rendelkezésre állásáról a számlavezető intézmény igazolásával, banki igazolás másolatával, vagy a 3. számú melléklet szerinti nyilatkozat benyújtásával, vagy hitelszerződéssel, tagi kölcsönszerződéssel, értékpapír banki igazolás másolatával, továbbá az Ávr. 75. § (4) bekezdés c) pontjában meghatározottak szerint,
* A szervezet létesítő okiratának, alapító okiratának vagy jogszabályban meghatározott nyilvántartásba vételét igazoló okiratának eredeti példánya vagy az eredeti példány hitelesített másolata.

**A támogatási szerződés megkötéséhez legkésőbb a támogatási szerződés megkötésének napján csatolni szükséges /Ávr. 75. § (2)/:**

* A pályázó valamennyi jogszabály alapján beszedési megbízással megterhelhető fizetési számlájára vonatkozó, a Támogató javára szóló beszedési megbízás benyújtására vonatkozó felhatalmazó nyilatkozat, a pénzügyi fedezethiány miatt nem teljesíthető fizetési megbízás esetére a követelés legalább 35 napra való sorba állítására vonatkozó rendelkezéssel együtt (A biztosíték rendelkezésre állását legkésőbb a támogatás folyósítását megelőzően kell biztosítani. A kikötött biztosítéknak a támogatási jogviszony alapján fennálló kötelezettségek megszűnéséig rendelkezésre kell állnia; biztosíték legfeljebb a támogatás összegét elérő biztosítéki értékig kérhető),
* nyilatkozat arról, hogy a pályázatban foglalt adatok, információk és dokumentumok teljes körűek, valósak és hitelesek, valamint nyilatkozat arról, hogy az adott tárgyban igényt korábban vagy egyidejűleg mikor és hol nyújtott be,
* nyilatkozat arról, hogy nem áll jogerős végzéssel elrendelt végelszámolás, felszámolás alatt, ellene jogerős végzéssel elrendelt csődeljárás vagy egyéb, a megszüntetésére irányuló, jogszabályban meghatározott eljárás nincs folyamatban,
* nyilatkozat arról, hogy megfelel az Áht. 48/B. §-ában és az 50. §-ában meghatározott követelményeknek,
* nyilatkozat arról, hogy a jogosulatlanul igénybe vett támogatás összegét és annak kamatait visszafizeti,
* nyilatkozat arról, hogy a költségvetési támogatás tekintetében adólevonási joggal rendelkezik-e,
* nyilatkozat arról, hogy nem áll fenn harmadik személy irányában olyan kötelezettsége, amely a támogatás céljának megvalósulását meghiúsítja,
* nyilatkozat arról, hogy változás bekövetkezése esetén a tudomására jutástól számított 8 napon belül azt írásban bejelenti a Támogatónak,
* nyilatkozat arról, hogy a támogató által előírt biztosítékot rendelkezésre bocsátja legkésőbb a támogatás folyósítását megelőzően, és a biztosítékot a támogatási jogviszony alapján fennálló kötelezettségek megszűnéséig biztosítja,
* nyilatkozat arról, ha a támogatott tevékenység hatósági engedélyhez kötött, annak megvalósításához szükséges hatósági engedélyeket a kedvezményezett tevékenység megvalósítására vonatkozó beszámolóval egyidejűleg megküldi a támogatónak,
* az Ávr. 75. § (3) bekezdés a) pontjának megfelelő aláírás mintát, amennyiben a pályázó államháztartáson kívüli.

Ha a kedvezményezett három éven belül több alkalommal nyújt be pályázatot ugyanahhoz a támogatóhoz, és az Ávr. 75. § [(3) bekezdésben](https://www.opten.hu/optijus/lawtext/175947#sid1352192) meghatározott okiratokban (létesítő okirat, alapító okirat vagy jogszabályban meghatározott nyilvántartásba vételét igazoló okirat, aláírási címpéldány) foglalt adatok nem változtak, a [(3) bekezdésben](https://www.opten.hu/optijus/lawtext/175947#sid1352192) meghatározott okiratokat a legkorábban benyújtott pályázathoz kell csatolni, a további pályázatban pedig nyilatkozni arról, hogy a [(3) bekezdésben](https://www.opten.hu/optijus/lawtext/175947#sid1352192) meghatározott okiratokban foglalt adatok nem változtak.

**A benyújtott dokumentumok kiállításának dátuma nem lehet a támogatási igény benyújtásának napjától számított 90 napnál régebbi. Amennyiben a kedvezményezett által benyújtott dokumentumok kiállításának dátuma régebbi, mint a támogatási igény benyújtásától számított 30 nap, a kedvezményezettnek nyilatkoznia kell arról, hogy a dokumentumban megjelölt adatban változás nem következett be. A nyilatkozat aláírásának dátuma nem lehet régebbi, mint a támogatási igény benyújtásától számított 30. nap.**

**Ha a nyilatkozatokat, dokumentumokat a támogatási igényhez csatolták, és a nyilatkozat, dokumentum tartalma a befogadást követően további vizsgálatot nem igényel, azok ismételt benyújtása a támogatási szerződés megkötéséhez nem szükséges.**

**Egyéb, fontos tudnivalók:**

* A támogatást csak a pályázati döntés szerinti célra lehet felhasználni.
* A támogató legfeljebb a pályázat beérkezését követő hetedik napig tájékoztatja a pályázót arról, hogy a pályázatának érdemi elbírálása megkezdődött. Az érdemi vizsgálat nélküli elutasítás esetén az arra vonatkozó tájékoztatás tartalmazza az elutasítás okát, valamint a kifogás benyújtásának lehetőségét és módját. A pályázat befogadása során a Támogató vizsgálja az Ávr. 70. § (2) bekezdésében megfogalmazottaknak való megfelelést.
* A pályázatokat a Humánpolitikai Bizottság átruházott hatáskörében bírálja el. Döntéséről a Képviselő-testületet a soron következő ülésen tájékoztatja.
* A pályázatokat a megadott feltételeknek megfelelően **1 eredeti példányban papíralapon** kell benyújtani a Humánpolitikai Bizottság (9653 Répcelak, Bartók B.u.38.) címére. A pályázat benyújtására elektronikus úton nincs lehetőség.
* A pályázatok **elbírálási határideje: a soron következő Humánpolitikai Bizottsági ülés, legkésőbb azonban 2024. december 20.** A megítélt támogatások kiutalása a **támogatási szerződés** megkötését követően, az abban foglaltak szerint, a Támogatott fizetési számlájára történik. A program megvalósításáról és a támogatás rendeltetésszerű felhasználásáról a pályázó köteles legkésőbb **2025. február 20-ig szakmai beszámolót és pénzügyi elszámolást készíteni.** A kedvezményezett a beszámolóban külön nyilatkozik arról, hogy a feltüntetett költségek kifizetése előtt azok jogosságáról és összegszerűségéről előzetesen meggyőződött. Ha a kedvezményezett a beszámolási kötelezettségének határidőben nem vagy nem megfelelően tesz eleget, e kötelezettségének teljesítéséig a további támogatás folyósítása felfüggesztésre kerül és újabb támogatást a Támogató nem folyósít számára. A felfüggesztett költségvetési támogatás - ha annak feltételei egyébként fennállnak - a beszámolási kötelezettség teljesítését követően kerülhet folyósításra.
* Ha a pályázó a befogadott pályázatot hibásan, hiányosan nyújtotta be, és a hibák, hiányosságok olyan jellegűek, hogy azok a hiánypótlás során pótolhatók, akkor hiánypótlásra lehetőség van. A benyújtott pályázatok **hiánypótlására az erről szóló értesítést követő 3 napon belül** egy alkalommal van lehetőség! Ha a pályázó a hiánypótlást is hibásan, hiányosan teljesíti, a hiányosságokat nem pótolja a megadott határidőn belül, a hibás, hiányos pályázat további vizsgálat nélkül elutasítható. E szabályokat kell alkalmazni a beszámoló hibáinak, hiányosságainak pótlására is.
* A támogatási döntéssel kapcsolatban az Ávr. 102/D. §-a alapján, a rendelkezésben meghatározott határidőben és módon kifogás nyújtható be.
* A pályázat eredményéről a pályázó a Humánpolitikai Bizottság döntését követő 15 napon belül írásban kap értesítést. Amennyiben a támogatási szerződés a döntést követő naptól számított 15 napon belül megkötésre kerül, úgy a döntésről külön értesítés kiküldésére nem kerül sor. Az értesítés tartalmazza az Ávr. 73. § (1) bekezdésében foglaltakat. Ha a pályázó mulasztásából adódóan a döntés meghozatalát követő 30 napon belül nem kerül sor a támogatási szerződés megkötésére, akkor a támogatási döntés hatályát veszti. Ha a kedvezményezett mulasztása a támogató megítélése szerint méltányolható okból származik, a szerződéskötésre az elmulasztott határnapot követő harminc napon belül van lehetőség.
* A Támogatottnak a támogatás felhasználásával kapcsolatban ellenőrzés-tűrési és adatszolgáltatási kötelezettsége van.
* Az esetleges közbeszerzési eljárásra vonatkozó előírásokat az Áht. 52. §-ában foglaltaknak megfelelően kell alkalmazni.
* Támogatott hozzájárul, hogy neve, valamint a támogatási összeg és a támogatás célja Répcelak város internetes honlapján közzétételre kerül (nyilvánosság).
* A Humánpolitikai Bizottság fenntartja magának a jogot, hogy a pályázati felhívásban foglaltaknak való megfelelés ellenére – amennyiben a támogatás felhasználása a Bizottság megítélése alapján nem kizárólag a település közigazgatási területén megvalósuló tevékenységhez vagy nem kizárólag a település lakossága számára történik – a kérelmet elutasítsa.
* A jogosulatlanul igénybe vett támogatást az erre történő felhívástól számított 15 napon belül vissza kell fizetni.
* A pályázatokkal kapcsolatos felvilágosítás a Répcelaki Közös Önkormányzati Hivatalban (tel.:95/370-101/6-os mellék Böröndyné Nagy Anikó aljegyző) kérhető.

Répcelak, 2024. április 4.

Répcelak Város Önkormányzatának

 Képviselő-testülete

**NYILATKOZAT 1. számú melléklet**

**a közpénzekből nyújtott támogatások átláthatóságáról szóló 2007. évi CLXXXI. törvény szerinti összeférhetetlenség, illetve érintettség fennállásáról, vagy hiányáról**

A Pályázó neve:

Székhelye:

Képviselőjének neve:

Nyilvántartásba vételi okirat száma:

Nyilvántartásba vevő szerv megnevezése:

Kijelentem, hogy személyemmel, illetve a pályázóként megjelölt szervezettel szemben a közpénzekből nyújtott támogatások átláthatóságáról szóló **2007. évi CLXXXI. törvény (Knyt.)**

– **6. § (1) bekezdése szerinti összeférhetetlenség**

 **1. nem áll fenn vagy**

**2. fennáll az …pont alapján**

**– 8. § (1) bekezdése szerinti érintettség**

 **1. nem áll fenn vagy**

**2. fennáll az …pont alapján**

**Az összeférhetetlenség vagy az érintettség alapjául szolgáló körülmény leírása:**

………………………………………………………………………………………………………………………………………………………………………………………………………………………………………………………………………………………………………

**Kijelentem, hogy az összeférhetetlenség megszüntetésére az alábbiak szerint intézkedtem:**

………………………………………………………………………………………………………………………………………………………………………………………………………………………………………………………………………………………………………

**Kijelentem, hogy az érintettség közzétételét külön űrlap csatolásával kezdeményeztem.**

Kelt:

**Aláírás/Cégszerű aláírás**

 **KÖZZÉTÉTELI KÉRELEM 2. számú melléklet**

**a közpénzekből nyújtott támogatások átláthatóságáról szóló 2007. évi CLXXXI. törvény 8. § (1) bekezdés szerinti érintettségéről**

A Pályázó neve:

Székhelye:

Képviselőjének neve:

Nyilvántartásba vételi okirat száma:

Nyilvántartásba vevő szerv megnevezése:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kijelentem, hogy a közpénzekből nyújtott támogatások átláthatóságáról szóló 2007. évi CLXXXI. törvény 8. § (1) bekezdés szerinti érintettség személyemmel, illetve a pályázóként megjelölt szervezettel szemben fennáll, mert

1. **A pályázati eljárásban döntés-előkészítőként közreműködő vagy döntéshozó szervnél munkavégzésre irányuló jogviszonyban állok, de a törvény értelmében nem minősülök döntés-előkészítőnek vagy döntéshozónak.** (Kizárólag természetes személy pályázó esetén!).

**Indoklás:**

Munkavégzésre irányuló jogviszonyban állok az alábbi szervezettel (a szervezet neve, székhelye beírandó):…………………...……………………...……….……………………………………………………………………………………………………………………………..……………….…

1. **Nem kizárt közjogi tisztségviselő vagyok** (Kizárólag természetes személy pályázó esetén!)

**Indoklás:**

Az alábbiakban felsorolt tisztségek valamelyikével rendelkezem (a kívánt rész aláhúzandó):

köztársasági elnök, Országgyűlés által választott vagy a köztársasági elnök által kinevezett tisztségviselő, országgyűlési és az európai parlamenti képviselő, polgármester, alpolgármester, főpolgármester, főpolgármester-helyettes, helyi önkormányzati képviselő, helyi önkormányzat képviselő-testülete bizottságának tagja, központi államigazgatási szerv - a Knyt. 2. § (1) bekezdés d) pont alá nem tartozó - vezetője és helyettesei, regionális fejlesztési tanács tagja

1. **Az a)-b) pont alá tartozó személy közeli hozzátartozója vagyok (Kizárólag természetes** személy pályázó esetén!)

**Indoklás:**

- Közeli hozzátartozómpályázati eljárásban döntés előkészítőként közreműködő, vagy döntéshozó szervnél munkavégzésre irányuló jogviszonyban áll, de a törvény értelmében nem minősül döntés-előkészítőnek vagy döntéshozónak.

- Közeli hozzátartozóm nem kizárt közjogi tisztségviselő.

(A kívánt rész aláhúzandó!)

A közeli hozzátartozói kapcsolat megjelölése (a kívánt rész aláhúzandó):

 házastárs, egyeneságbeli rokon, örökbefogadott, mostoha- és neveltgyermek, örökbefogadó-, mostoha- és nevelőszülő, testvér

# A pályázóként megjelölt szervezet olyan gazdasági társaság, amely az a)-c) pontban megjelölt személy tulajdonában áll **(Kizárólag gazdasági társaság pályázó esetén!).**

**Indoklás:**

Az érintett tulajdonos. Szervezet megnevezése, amellyel munkavégzésre irányuló jogviszonyban áll (a szervezet neve, székhelye beírandó):……………………………………………………………………………………...………………….

………………………………………………………………………………………………...………………….

Közjogi tisztségének megjelölése (a tisztség beírandó):

 ……………………………………………………………………………...…………………...

A közeli hozzátartozói kapcsolat megjelölése (a kívánt rész aláhúzandó):

házastárs, egyeneságbeli rokon, örökbefogadott, mostoha- és neveltgyermek, örökbefogadó-, mostoha- és nevelőszülő, testvér

**e) A pályázóként megjelölt gazdasági társaság, alapítvány, társadalmi szervezet, egyház, vagy szakszervezet tekintetében az érintettség fennáll, mert**

* **vezető tisztségviselője**
* **az alapítvány kezelő szervének, szervezetének tagja, tisztségviselője,**
* **vagy társadalmi szervezet ügyintéző, vagy képviseleti szervének tagja**

**a pályázati eljárásban döntés előkészítőként közreműködő szervnél, vagy döntést hozó szervnél munkavégzésre irányuló jogviszonyban álló személy, nem kizárt közjogi tisztségviselő, vagy e személyek közeli hozzátartozója**

**Indokolás:**

Az érintettséget megalapozó személy társaságban betöltött pozíciója (a pozíció beírandó):

 ……………………………………………………………………………….………………….

A szervezet megnevezése, amellyel munkavégzésre irányuló jogviszonyban áll (a szervezet neve, székhelye beírandó):

.…………………………………………………………………………………………………..

Közjogi tisztség megjelölése (a kívánt rész aláhúzandó):

köztársasági elnök, Országgyűlés által választott vagy a köztársasági elnök által kinevezett tisztségviselő, országgyűlési és az európai parlamenti képviselő, polgármester, alpolgármester, főpolgármester, főpolgármester-helyettes, helyi önkormányzati képviselő, helyi önkormányzat képviselő-testülete bizottságának tagja, központi államigazgatási szerv - a 2. § (1) bekezdés d) pont alá nem tartozó - vezetője és helyettesei, regionális fejlesztési tanács tagja

A közeli hozzátartozói kapcsolat megjelölése (a kívánt rész aláhúzandó):

házastárs, egyeneságbeli rokon, örökbefogadott, mostoha- és neveltgyermek, örökbefogadó-, mostoha- és nevelőszülő, testvér

Kijelentem, hogy a fenti nyilatkozat kitöltésével eleget tettem a közpénzekből nyújtott támogatások átláthatóságáról szóló 2007. évi CLXXXI. törvény rendelkezéseinek az érintettségemet illetően. A nyilatkozatban szereplő adatok a valóságnak mindenben megfelelnek.

Kelt:

**Aláírás/Cégszerű aláírás**

 **3. számú melléklet**

**NYILATKOZAT**

Alulírott …………………………………. , mint a ………………………………………………………. képviselője a Pályázó szervezet nevében és képviseletében eljárva

**nyilatkozom**

hogy a szükséges önrész összege a pályázó szervezet részére rendelkezésre áll.

Kelt:

 ………………………………………………………………

 Név (képviselő olvasható neve, aláírása)

 ………………………………………………………………

 pályázó szervezet neve, bélyegzője